ไม่รีบ
ด้วยความคุ้นเคยกับลูกค้าเกษตรกรมานาน อภิรมย์ สุขประเสริฐ รองผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) ก็เลยไม่เร่งให้ลูกค้าใช้พร้อมเพย์
4 ก.พ. 2560

ด้วยความคุ้นเคยกับลูกค้าเกษตรกรมานาน อภิรมย์ สุขประเสริฐ รองผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) ก็เลยไม่เร่งให้ลูกค้าใช้พร้อมเพย์
แม้ลูกค้า ธ.ก.ส.จะลงทะเบียนถึง 7 ล้านราย หรือเกือบ 1 ใน 3 ของคนลงทะเบียนใช้พร้อมเพย์ 20 ล้านคนก็ตาม
แต่เพื่อประโยชน์ของลูกค้าเกษตรกร ธ.ก.ส.เลยคิดค่าบริการโอนเงินผ่านเคาน์เตอร์สาขาเท่าพร้อมเพย์ คือ โอนฟรี ถ้าไม่เกิน 5,000 บาท ถ้าโอนมากกว่า 5,000 บาท แต่ไม่เกิน 3 หมื่นบาท จะคิดค่าโอนไม่เกิน 2 บาท เป็นต้น
ระหว่างนี้ก็จะเปิดตัวบริการโอนเงินผ่านมือถือเดือน พ.ค.นี้ ที่จะให้บริการได้เต็มรูปแบบ โอนเงินซื้อสินค้าและบริการได้ในเดือน ส.ค.นี้
รวมทั้งค่อยๆ ทำความเข้าใจกับลูกค้าเกษตรกรเรื่องพร้อมเพย์ไปด้วย
อาจจะช้าหน่อย ต้นทุนสูงไปบ้าง
แต่ก็คุ้มในระยะยาว!!